( 205 ) 
juges pour veoir par expérience la léauté et raison que on y 
fera à tous sans quelque faveur. 
Item, tous les xx ministres et chascun d’eulz seront tenus 
de faire balade à chascun puy et de l'apporter en personne, 
eulx estans en santé et en la ville ou la feste du puy se tenra. 
Sur peine de donner un franc soupper à nous et à tous les 
ministres, à tel jour que ordonné par nous ly sera. 
Item, serons tenus, avons juré et promis, nous estant en 
santé et au lieu à la dicte feste de puy, chaseun moys, se tenra, 
de faire une balade sur le refrain donné. 
Item, ne porrons gagnier ne jamais avoir en nostre personne 
couronne ne chapel à quelconques feste de puy, jà soit ce 
que, par quelque eur ou bonne aventure, l’eussiens léaument 
desservy. 
Item, tenrons par la grace de Dieu la premiere feste de puy 
d'amours, le premier dimenche du moys de fevrier prochain 
venant, et baillerons au jour d’uy refrain à nostre plaisance, 
pour joieuse entrée et commencement de mettre ensemble les 
subgès retenus de nostre amoureuse court en douce et sola- 
cieuse compaignie. 
Item, seront tenus les xxnn ministres et jureront en noz 
mains solennelment de tenir en leurz personnes ou faire tenir, 
chascun à son tour, feste de puy, de moys en moys. Et s'ilz 
estoient hors de ce royaume ailleurs, en leurs besongues ou 
mal disposez, chascun d’eulx sera tenus, dedens Ja fin de ce pre- 
sent moys, de baillicr bonne seurté de certaine personne souf- 
fisant, demorant en la ville de Paris, qui promettra à nostre gré 
de payer le deu, pour ly et en son nom, de sa feste de puy, sans 
quelque reffus ou delay, sy tost que par l’uissier de nostre 
amoureuse court, ly ferons signifier, sur peine de icelluy 
ministre estre privé sans rappel de nostre amoureuse court et 
ses nom et armes estre effaciées de nostre amoureux registre. 
Item, tenra ou tera tenir, comme dit est, chascun ministre 
son puy ainsy que son nom et armes seront enregistrez par 
